[{"text_idx": "#000002", "text": "Jahinaistel, koos saatjaga, oli au ku\u0308lastada Uuralite Jahiklubi! Meid kutsuti sinna Siberi soku jahile ning tutvuma vene jahitraditsioonidega. 3 ta\u0308ispikka jahipa\u0308eva + 1 pa\u0308ev Jekaterinburgi ning kohaliku jahipoega tutvumiseks, oli ilmselgelt liiga va\u0308he, et saada va\u0308himatki aimu, mida ta\u0308hendab jaht vene moodi. Ku\u0308ll aga na\u0308itasime meestele a\u0308ra, kuidas ka\u0308ib vene jaht naiste moodi ja Burhantsik ning Diana olid meiega. Venemaal jahil ka\u0308ies vo\u0303ib o\u0308elda, et tuleb kohe arvestada, et alad on suured, la\u0308bitavus kehva ning vo\u0303imalus looma u\u0308ldse ku\u0308ttida so\u0303ltub enese initsiatiivist ja Burhantsiku meelest. Diana naeratas meile ning lubas meil ku\u0308ttida kaks omamoodi sarvega sokku: esimene oli va\u0308ga va\u0308ike sarv, suure soku peas ja see loeti edukaks valikuks. Teine sokk oli juba 8. aastane loom, kellel oli ka kohalike jahimeeste jaoks erakordne sarv, mis va\u0308a\u0308ris tunnustust. Ja et ikka naised teaksid ja\u0308rgmine kord, milline vo\u0303iks olla u\u0308ks trofeesarv, naeratas Diana ka meestele, lubades neil vo\u0303tta u 5. aastase trofeesoku. Ko\u0303ik trofeed la\u0308hevad kohaliku taksidermisti ka\u0308tte, maks ja su\u0308da la\u0308ks kohe pannile ning osast lihast tehti s\u030cas\u030clo\u0303kki, u\u0308leja\u0308a\u0308nud liha la\u0308ks kappi hoiule. Kohalikud u\u0308tlesid, et raisku ei la\u0308he midagi. Iga looma liha jaoks on omad retseptid ja kui kipub ka mo\u0303ni kont u\u0308le ja\u0308a\u0308ma, siis jahikoertel on vo\u0303imalus maiustada."}, {"text_idx": "#000003", "text": "Lisaks Burhantsikule ning Dianale ta\u0308name Jahinaistega ka kohalikke jahimehi kutse eest ning vastuvo\u0303tu eest. Kohapeal muretsesid 4 ja\u0308a\u0308grit, et ko\u0303ik eestlased saaksid harjutada ja aimu, mis meid jahil ees ootab, selgitati Venemaa jahitraditsioone ning samuti tehti u\u0308levaade salaku\u0308ttimisest. Kohalikud jahimehed so\u0303idutasid meid ku\u0308mneid, ku\u0308mneid kilomeetreid u\u0308hest la\u0308bimatust jahikohast teise, selgitati tehnika lahti, harjutati koos ja jahimehed aitasid iga mure ja ku\u0308simuse korral. Vene ku\u0308lalislahkus va\u0308a\u0308rib ka eraldi kiiduso\u0303nu \u2013 meid vo\u0303eti vastu uhke lauaga, kus oli ko\u0303ik kodukootud toidud ette valmistatud ja kaasa pakiti nii palju suveniire ja kohalikke delikatesse, kui palju arvati, et vo\u0303iks veel ilma probleemiteda u\u0308le piiri vedada (ko\u0303igi kohvrid olid vene piiril la\u0308bi otsitud ikkagi). Suurepa\u0308rased, po\u0303hjalikud ja va\u0308ga a\u0308gedad jahimehed ootavad Uuralite Jahiklubis. Muidugi tasub naistel valmistuda, et tegemist on ikkagi teise maaga, kus jahimehed suhtuvad ku\u0308ll Jahinaistesse aupaklikult, siiski olime me alles teised Jahinaised ja esimesed Euroopast tollel alal jahtimas ning mehed punastasid pidevalt. Pu\u0308sside kohta seletati ko\u0303ik a-st kuni Y-ni lahti ja vahel tundus, et selgiati algto\u0303desid rohkem kui kohalikke eripa\u0308rasid jahil. Siiski mehed kiitsid meid, edaspidi julgevad naistega asju ajada ning ootavad meid kindlasti tagasi."}, {"text_idx": "#000005", "text": "Infot Uuralite Jahiklubi kohta leiab:"}]